CELEX: 32019D1923
Language: lt
Date: 2019-11-18 00:00:00
Title: Komisijos įgyvendinimo sprendimas (ES) 2019/1923 2019 m. lapkričio 18 d. dėl lynų kelio įrenginių darniųjų standartų, parengtų siekiant užtikrinti Europos Parlamento ir Tarybos reglamento (ES) 2016/424 įgyvendinimą

19.11.2019   
               
               
                  LT
               
               
                  Europos Sąjungos oficialusis leidinys
               
               
                  L 298/8
               
            
         KOMISIJOS ĮGYVENDINIMO SPRENDIMAS (ES) 2019/1923
         2019 m. lapkričio 18 d.
         dėl lynų kelio įrenginių darniųjų standartų, parengtų siekiant užtikrinti Europos Parlamento ir Tarybos reglamento (ES) 2016/424 įgyvendinimą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     pagal Europos Parlamento ir Tarybos reglamento (ES) 2016/424 (2) 17 straipsnį daroma prielaida, kad lynų kelio įrenginiai, atitinkantys darniuosius standartus arba tam tikras jų dalis, kurių nuorodos paskelbtos Europos Sąjungos oficialiajame leidinyje, atitinka to reglamento II priede nustatytus esminius reikalavimus, kuriuos apima tie standartai ar jų dalys;
                  
               
                     (2)
                  
                  
                     2000 m. vasario 15 d. raštu M/300 Komisija pateikė prašymą CEN, Cenelec ir ETSI dėl keleivinių įrenginių saugos įtaisų standartų parengimo siekiant užtikrinti Europos Parlamento ir Tarybos direktyvos 2000/9/EB (3) įgyvendinimą. Ši direktyva buvo pakeista Reglamentu (ES) 2016/424, nepakeitus esminių saugos reikalavimų;
                  
               
                     (3)
                  
                  
                     remdamasis prašymu M/300, CEN parengė kelis darniuosius standartus, susijusius su keleivinių lynų kelio įrenginių saugos reikalavimais. Konkrečiai, CEN parengė standartą EN 17064:2018 ir peržiūrėjo standartus EN 1709:2004, EN 12927–1:2004, EN 12927–3:2004, EN 12927–4:2004, EN 12927–5:2004 ir EN 12927–8:2004, pakeisdamas juos standartais EN 1709:2019 ir EN 12927:2019;
                  
               
                     (4)
                  
                  
                     Komisija kartu su CEN įvertino, ar CEN parengti standartai EN 17064:2018, EN 1709:2019 ir EN 12927:2019 atitinka raštu M/300 duotą pavedimą;
                  
               
                     (5)
                  
                  
                     standartai EN 17064:2018, EN 1709:2019 ir EN 12927:2019 atitinka reglamentuojamus reikalavimus, nustatytus Reglamento (ES) 2016/424 II priede. Todėl nuorodas į tuos standartus tikslinga paskelbti Europos Sąjungos oficialiajame leidinyje;
                  
               
                     (6)
                  
                  
                     standartas EN 1709:2019 pakeičia standartą EN 1709:2004, standartas EN 12927:2019 pakeičia standartus EN 12927–1:2004, EN 12927–3:2004, EN 12927–4:2004, EN 12927–5:2004, EN 12927–8:2004. Todėl reikėtų panaikinti šių standartų nuorodas Europos Sąjungos oficialiajame leidinyje. Siekiant suteikti gamintojams pakankamai laiko pasirengti taikyti standartus EN 1709:2019 ir EN 12927:2019, būtina atidėti pakeičiamų standartų nuorodų panaikinimą;
                  
               
                     (7)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Šio sprendimo I priede išvardytos lynų kelio įrenginių darniųjų standartų, parengtų siekiant užtikrinti Reglamento (ES) 2016/424 įgyvendinimą, nuorodos skelbiamos Europos Sąjungos oficialiajame leidinyje.
         
         
            2 straipsnis
            Šio sprendimo II priede išvardytos lynų kelio įrenginiams taikomų darniųjų standartų, parengtų siekiant užtikrinti Reglamento (ES) 2016/424 įgyvendinimą, nuorodos Europos Sąjungos oficialiajame leidinyje panaikinamos nuo tame priede nurodytų datų.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2019 m. lapkričio 18 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 316, 2012 11 14, p. 12.
         
            (2)  2016 m. kovo 9 d. Europos Parlamento ir Tarybos reglamentas (ES) 2016/424 dėl lynų kelio įrenginių, kuriuo panaikinama Direktyva 2000/9/EB (OL L 81, 2016 3 31, p. 1).
         
            (3)  2000 m. kovo 20 d. Europos Parlamento ir Tarybos direktyva 2000/9/EB dėl keleivinių lynų kelio įrenginių (OL L 106, 2000 5 3, p. 21).
      
      
         
            I PRIEDAS
            
                        Nr.
                     
                     
                        Standarto nuoroda
                     
                  
                        1.
                     
                     
                        
                           EN 17064:2018
                        
                        Lynų kelio įrenginių, suprojektuotų žmonėms vežti, saugos reikalavimai. Apsauga nuo ugnies ir jos gesinimas
                        
                           Pastaba. Darniojo standarto EN 17064:2018 2 punkte nurodytos norminės nuorodos interpretuojamos kaip EN 1021–1:2014, EN 1021–2:2014, EN 1838:2013, EN 1907:2017, EN 12929–1:2015, EN 13243:2015, EN 13501–1:2007+A1:2009, EN 50172:2004, EN 50272–1:2010, EN 50272–2:2001, EN 60204–1:2006, EN 60695–11–10:2013, EN 61730–1:2007, EN 61730–2:2007, EN ISO 7010:2012, EN ISO 8528–13:2016
                     
                  
                        2.
                     
                     
                        
                           EN 1709:2019
                        
                        Lynų kelio įrenginių, suprojektuotų žmonėms vežti, saugos reikalavimai. Pasirengimo eksploatuoti tikrinimas ir techninės priežiūros bei eksploatacinės kontrolės nurodymai
                        
                           Pastaba. Darniojo standarto EN 1709:2019 2 punkte nurodytos norminės nuorodos interpretuojamos kaip EN 1907:2017, EN 1908:2015, EN 1909:2017, EN 12397:2017, EN 12408:2004, EN 12927:2019, EN 12929:2015 (visos dalys), EN 12930:2015, EN 13107:2015, EN 13223:2015, EN 13243:2015, EN 13796:2017 (visos dalys)
                     
                  
                        3.
                     
                     
                        
                           EN 12927:2019
                        
                        Lynų kelio įrenginių, suprojektuotų žmonėms vežti, saugos reikalavimai. Lynai
                        
                           Pastaba. Darniojo standarto EN 12927:2019 2 punkte nurodytos norminės nuorodos interpretuojamos kaip EN 1559–2:2014, EN 1709:2019, EN 1907:2017, EN 1908:2015, EN 1909:2017, EN 10228–1:2016, EN 12385–2:2002+A1:2008, EN 12385–4:2002+A1:2008, EN 12385–8:2002, EN 12385–9:2002, EN 12397:2017, EN 12408:2004, EN 12929–1:2015, EN 12929–2:2015, EN 12930:2015, EN 13107:2015, EN 13223:2015, EN 13243:2015, EN 13411–2:2001+A1:2008, EN 13411–3:2004+A1:2008, EN 13411–4:2002+A1:2008, EN 13411–5:2003+A1:2008, EN 13411–6:2004+A1:2008, EN 13411–7:2006+A1:2008, EN 13796–1:2017, EN 13796–2:2017, EN 13796–3:2017, EN ISO 148–1:2016, EN ISO 5579:2013, EN ISO 9554:2019, EN ISO 10547:2009
                     
                  
      
      
         
            II PRIEDAS
            
                        Nr.
                     
                     
                        Standarto nuoroda
                     
                     
                        Panaikinimo data
                     
                  
                        1.
                     
                     
                        EN 1709:2004 Lynų kelio įrenginių žmonėms vežti saugos reikalavimai. Pasirengimo eksploatuoti tikrinimas, techninė priežiūra ir eksploatacinė kontrolė
                     
                     
                        2021 m. balandžio 30 d.
                     
                  
                        2.
                     
                     
                        EN 12927–1:2004 Lynų kelio įrenginių žmonėms vežti, saugos reikalavimai. Lynai. 1 dalis. Lynų ir jų galinių įtaisų parinkimo kriterijai
                     
                     
                        2021 m. balandžio 30 d.
                     
                  
                        3.
                     
                     
                        EN 12927–3:2004 Lynų kelio įrangos, suprojektuotos žmonėms vežti, saugos reikalavimai. Lynai. 3 dalis. Ilgojo sunėrimo šešiavijai tempimo, vežimo ir tempimo bei vilkimo lynai
                     
                     
                        2021 m. balandžio 30 d.
                     
                  
                        4.
                     
                     
                        EN 12927–4:2004 Lynų kelio įrangos, suprojektuotos žmonėms vežti, saugos reikalavimai. Lynai. 4 dalis. Galų tvirtinimai
                     
                     
                        2021 m. balandžio 30 d.
                     
                  
                        5.
                     
                     
                        EN 12927–5:2004 Lynų kelio įrangos, suprojektuotos žmonėms vežti, saugos reikalavimai. Lynai. 5 dalis. Laikymas, gabenimas, įrengimas ir įtempimas
                     
                     
                        2021 m. balandžio 30 d.
                     
                  
                        6.
                     
                     
                        EN 12927–8:2004 Lynų kelio įrenginių žmonėms vežti, saugos reikalavimai. Lynai. 8 dalis. Magnetinis lyno patikrinimas
                     
                     
                        2021 m. balandžio 30 d.